Fallout utspiller seg i en alternativ tidslinje, som skilte seg fra vår egen kort tid før Apollo 11-ekspedisjonen i 1969. I denne alternative tidslinjen har den teknologiske utviklingen fortsatt, mens den kulturelle og sosiale utviklingen har stagnert, noe som har gitt omgivelsene et visuelt preg av 1950-tallets art deco. I denne tidslinjen har heller ikke transistoren blitt oppfunnet, mens radiorør og atomfysikk har blitt hjørnesteinene i den vitenskapelige utviklingen.